**PROCES-VERBAL AL ŞEDINŢEI ORDINARE A CONSILIULUI LOCAL ŞIMAND DIN DATA DE 31.01.2017.**

Încheiat azi, 31.01.2017, cu ocazia şedinţei ordinare a Consiliului Local Şimand, convocată prin Dispoziţia Primarului nr.2/25.01.2017.

**ORDINE DE ZI:**

La şedinţă sunt prezenţi 13 consilieri din cei 13 în funcţie.

La şedinţă participă domnul primar Dema Florin-Liviu, doamna secretar Brîndaş Lavinia și d-na Rus Elisabeta. Preşedinte de şedinţă este domnul Fruja Gheorghe.

D-nul președinte: Avem 2 propuneri de suplimentare a ordinii de zi. Voi da citire pe rând celor 2 propuneri și le vom discuta pe fiecare în parte, respectiv, vom vota pentru fiecare propunere separat, dacă să fie sau nu introduse pe ordinea de zi a ședinței de astăzi.

D-nul primar propune suplimentarea ordinii de zi cu 1 proiect de hotărâre:

**1.Proiect de hotărâre prin care se ia act de încetarea de drept, înainte de expirarea duratei normale a mandatului de consilier local din cadrul Consiliului local al comunei Șimand a domnului Șimon Ioan-Dan.**

D-nul președinte: **Al doilea proiect de hotărâre este un proiect de inițiativă cetățenească, privind monitorizarea prin înregistrare video-audio a ședințelor Consiliului local Șimand, având ca inițiatori 5% din populația cu drept de vot a UAT comuna Șimand și Asociația Iorgovanul Șimand.**

D-nul președinte supune la vot suplimentarea ordinii de zi cu Proiectul de hotărâre prin care se ia act de încetarea de drept, înainte de expirarea duratei normale a mandatului de consilier local din cadrul Consiliului local al comunei Șimand a domnului Șimon Ioan-Dan, care este votată cu 10 voturi pentru(**Bodnariu, Bogdan, Capra, Ciobotă, Dudaș, Fruja, Lihor, Para, Pocioian, Sodinca) și 2 abțineri (Groza, Neamți).** D-nul președinte: Pentru a nu avea surpriza ca hotărârile pe care le luăm astăzi să fie nule, vom începe cu Proiectul de hotărâre prin care se ia act de încetarea de drept, înainte de expirarea duratei normale a mandatului de consilier local din cadrul Consiliului local al comunei Șimand a domnului Șimon Ioan-Dan.

D-nul Șimon:Domnule președinte vă rog să dați citire ordinului Prefectului.

D-nul președinte dă citire Ordinului Prefectului nr.43/27.01.2017, privind constatarea încetării de drept, înainte de expirarea duratei normale a mandatului de consilier local din cadrul Consiliului Local al comunei Șimand a domnului Șimon Ioan-Dan.

D-nul Șimon: Vreau să vă spun că mie nu mi s-a comunicat nimic, nici de la Instituția Prefectului Arad, nici de la ALDE. În ordinul Prefectului se face referire la o adresă ALDE. D-na secretar, dacă se poate, aș dori și eu o copie de pe acea adresă. Oricum, aceasta este adresată către Consiliul local Șimand, nu o să pot să spun că este pentru mine.

D-nul președinte: O să discutăm mai târziu despre această problemă.

D-nul Ciobotă: Eu nu îi iau apărarea d-nului Șimon, dar nu se poate elibera o copie de pe adresa ALDE?

D-nul președinte: D-nul Ciobotă, am spus eu că nu se poate? Nu am spus asta. Am spus că o să discutăm mai târziu.

D-nul Șimon: Domnule președinte, dați-mi acuma o copie și gata.

D-nul președinte: D-na secretar, vă rog să îi faceți o copie d-nului Șimon de pe adresa ALDE nr.16/23.01.2017. D-na secretar înmânează d-nului Șimon Ioan-Dan, copie de pe adresa ALDE nr.16/23.01.2017.

D-nul președinte supune la vot Proiectul de hotărâre prin care se ia act de încetarea de drept, înainte de expirarea duratei normale a mandatului de consilier local din cadrul Consiliului local al comunei Șimand a domnului Șimon Ioan-Dan, care este votat cu 10 voturi pentru(**Bodnariu, Bogdan, Capra, Ciobotă, Dudaș, Fruja, Lihor, Para, Pocioian, Sodinca) și 2 abțineri(Neamți, Groza), devenind astfel Hotărârea nr.4.**

**Dnul Șimon: Vreau să vă spun că eu pot să fac contestație împotriva Ordinului Prefectului, în termen de 10 zile de la comunicarea acestuia. Până la expirarea celor 10 zile pe care le am la dispoziție pentru a face contestație, am calitatea de consilier local.**

**D-nul Președinte: Nu este adevărat. De la data emiterii Ordinului Prefectului, dumneavoastră nu mai dețineți calitatea de consilier local.**

**Proiect de hotărâre privind monitorizarea prin înregistrare video-audio a ședințelor Consiliului local Șimand, având ca inițiatori 5% din populația cu drept de vot a UAT comuna Șimand și Asociația Iorgovanul Șimand.**

D-nul Bogdan: Nu aș interveni dacă pe ordinea de zi a ședinței de astăzi nu ar fi un proiect de hotărâre cu același obiect.

Conform art.110 alin.2 din Legea nr.215/2001, iniţiatorii asigură întocmirea listelor de susţinători pe formulare puse la dispoziţie de secretarul unităţii administrativ-teritoriale. D-na secretar vi s-au solicitat asemenea liste?

D-na secretar: Nu am primit o astfel de solicitare. D-nul Neamți a venit la sediul Primăriei comunei Șimand și mi-a solicitat să aplic ștampila Primăriei comunei Șimand pe liste, care nu știu de către cine au fost întocmite.

D-nul președinte supune la vot suplimentarea ordinii de zi cu Proiectul de hotărâre privind monitorizarea prin înregistrare video-audio a ședințelor Consiliului local Șimand, având ca inițiatori 5% din populația cu drept de vot a UAT comuna Șimand și Asociația Iorgovanul Șimand, care este respinsă cu 8 voturi împotrivă(**Bodnariu, Bogdan, Capra, Dudaș, Fruja, Lihor, Pocioian, Sodinca), 2 pentru(Groza, Neamți) și 2 abțineri(Ciobotă, Para).**

**1.PROIECT DE HOTĂRÂRE PRIVIND APROBAREA ORDINII DE ZI A ŞEDINŢEI ORDINARE A CONSILIULUI LOCAL ŞIMAND DIN DATA DE 31.01.2017.**

**INIŢIATOR, PRIMAR DEMA FLORIN LIVIU**

**D-nul președinte supune la vot proiectul de hotărâre care este votat cu** 10 voturi pentru (**Bodnariu, Bogdan, Capra, Ciobotă, Dudaș, Fruja,Lihor,Para, Pocioian, Sodinca) și 2 împotrivă(Groza, Neamți), devenind astfel Hotărârea nr.5**.

**2.PROIECT DE HOTĂRÂRE PRIVIND APROBAREA PROCESULUI–VERBAL AL ŞEDINŢEI EXTRAORDINARE A CONSILIULUI LOCAL ŞIMAND DIN DATA DE 09.01.2017.**

**INIŢIATOR, PRIMAR DEMA FLORIN LIVIU**

**D-nul președinte: Dacă aveți obiecții la procesul verbal vă rog să le expuneți.**

**D-nul Ciobotă: De ani de zile am zis să întocmim PUZ pe parcela dintre Satu-Nou și Șimand, pentru a putea fi construite case. Vreau să îl întreb pe d-nul primar de ce nu poate Primăria investi bani pentru această Zonă?**

**D-nul președinte: D-na secretar, vă rog să aveți în vedere faptul că o propunere din partea d-nului Ciobotă sau a mea pe aceasta problemă este conflict de interese, deoarece deținem teren în această parcelă.**

**D-nul primar: În anul 2015, am luat decizia de a întocmi PUZ pe zona centrală, întrucât conform PUG această zonă este cu interdicție de a construi. După cum bine știți, mandatul meu a încetat înainte de termen, la sfârșitul anului 2015, iar după câștigarea alegerilor din anul 2016, am luat legătura cu arhitectul cu care s-a încheiat contract, acesta spunându-mi că PUZ-UL urmează a fi supus spre aprobare CJA.**

**D-nul președinte supune la vot proiectul de hotărâre care este votat cu** 12 voturi pentru (**Bodnariu, Bogdan, Capra, Ciobotă, Dudaș, Groza, Lihor, Neamți, Para, Pocioian, Sodinca) devenind astfel Hotărârea nr.6.**

**3.PROIECT DE HOTĂRÂRE PRIVIND APROBAREA COMPLETĂRII REGULAMENTULUI DE ORGANIZARE ŞI FUNCŢIONARE AL CONSILIULUI LOCAL AL COMUNEI ŞIMAND.**

**INIŢIATOR, CONSILIER LOCAL BOGDAN PETRU**

**D-nul Dudaș: Întrucât acest proiect de hotărâre are legătură cu proiectul privind** aprobarea regulamentului de monitorizare, prin înregistrare audio a şedinţelor consiliului local al comunei Șimand, am și eu o întrebare. Care sunt sancțiunile prevăzute pentru cap.VII, pct.7.1.2 din Regulament și cine poate da amenda? Dacă eu înregistrez ședința de consiliu și o pun pe facebook, cine mă amendează? Că nu scrie în acest Regulament. Din moment ce îmi interzici ceva, trebuie să existe și sancțiuni.

D-nul Bogdan: Vă rog să veniţi cu propuneri la acest proiect de regulament.

**D-nul Ciobotă: Aceeași întrebare o am și eu. Cum răspunde cel care înregistrează o ședință de Consiliu local și o pune pe facebook?**

**D-nul Bogdan: Întrucât nu există propuneri care să lămurească acest aspect, în calitate de inițiator, retrag de pe ordinea de zi atât acest Proiect de hotărâre cât și Proiectul de hotărâre privind** aprobarea Regulamentului de monitorizare, prin înregistrare audio a şedinţelor consiliului local al comunei Șimand**.**

**D-nul Ciobotă: De ce amândouă ?**

**D-nul Bogdan: Fiindcă sunt în strânsă legătură, adică nu poate fi aplicat unul fără celălalt.**

**4.PROIECT DE HOTÂRÂRE PRIVIND REZILIEREA CONTRACTULUI DE ÎNCHIRIERE NR. 1804/06.05.2008.**

**D-nul Bogdan: Am o singură mențiune de făcut. Pe viitor să se ţină cont de faptul că valabilitatea unui contract nu se prelungește printr-un alt contract ci prin act adiţional la contractul încheiat iniţial. În situaţia de faţă în contractul nr. 1804/ 2008, care se propune a fi reziliat, la pct. Nr. 2, obiectul şi durata contractului, este prevăzută prelungirea contractului de închiriere nr.2976/2003.**

**D-nul președinte supune la vot proiectul de hotărâre care** care este votat cu 12 voturi pentru(**Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca) devenind astfel Hotârârea nr.7.**

**5.PROIECT DE HOTĂRÂRE PRIVIND MODIFICAREA ORGANIGRAMEI ŞI A STATULUI DE FUNCŢII AL APARATULUI DE SPECIALITATE AL PRIMARULUI COMUNEI ȘIMAND, JUDEȚUL ARAD.**

**INIŢIATOR, PRIMAR DEMA FLORIN LIVIU**

**D-nul Para: D-na secretar, de ce mai înființăm un post la compartimentul asistență socială?**

**D-na secretar: Pentru ca doamna Stana Ana să poată fi încadrată conform studiilor absolvite.**

**D-nul Para: De ce se desființează postul de administrator public?**

**D-nul primar: Având în vedere că în cadrul organigramei Primăriei comunei Șimand există două posturi care pot fi ocupate prin și la dispoziția primarului, postul de consilier al Primarului și postul de administrator public, consider că este dezavantajos din punct de vedere financiar ca primarul unei localități să beneficieze ambele posturi. Întrucât postul de consilier personal este mai puțin dezavantajos pentru bugetul local, am decis să îmi angajez consilier personal în detrimentul administratorului public, care ar putea atinge salariul primarului, astfel că din aceste motive, indiferent pentru cine a fost înființat în organigramă acel post de administrator public, după încetarea mandatului meu de primar în anul 2015, consider că nu este nevoie de administrator public la Primăria comunei Șimand.**

**D-nul președinte supune la vot proiectul de hotărâre care este votat cu** 7 voturi pentru (**Bodnariu, Bogdan, Capra, Dudaș, Fruja, Pocioian, Sodinca) și 5 abțineri(Ciobotă, Groza, Lihor, Neamți, Para),devenind astfel Hotărârea nr.8.**

**6.PROIECT DE HOTĂRÂRE PRIVIND APROBAREA REȚELEI UNITĂŢILOR DE ÎNVĂŢĂMÂNT PREUNIVERSITAR DE STAT PENTRU ANUL ŞCOLAR 2017-2018.**

**INIŢIATOR, PRIMAR DEMA FLORIN LIVIU**

**D-nul Bogdan: Comisia juridică acordă aviz nefavorabil din următoarele considerente:** Avizul conform al Inspectoratului Şcolar Judeţean Arad, dat prin actul nr. 162/13.01.2017 nu face referire şi la Şcoala primară cls. I – IV din Şimandul de Jos, în condiţiile în care aceasta există pe teren iar faptic este arondată Şcolii gimnaziale Şimand. În coloana ,,Denumirea unităţii de învăţământ cu personalitate juridică,, din acest aviz, este trecută Şcoala gimnazială Şimand cu sediul în Şimand nr. 1083 iar în paranteză sunt trecute menţiunile PRI de la primară şi GIM de la gimnazială. Din menţiunile consemnate în paranteză am putea concluziona că la Şcoala gimnazială din Şimand, nr. 1083 se află şi şcoala primară care nu s–a regăsit pe lista cu avizul conform, deși în fapt se află în altă locaţie. Neînscrierea în avizul Inspectoratului Şcolar Judeţean a Şcolii primare cls I–IV din Şimandul de jos ca unitate de învăţământ fără personalitate juridică ( arondată ) ar putea constitui un impediment în alocarea unor fonduri pentru executarea de lucrări de reparaţii la această clădire, chiar dacă din punct de vedere cadastral situaţia clădirii este bine definită.

**D-nul președinte: Rog să supunem la vot acest proiect de hotărâre cu menţiunea ca d–na secretar să facă demersuri către Inspectoratul Şcolar Judeţean pentru lămurirea acestui aspect.**

**Se supune la vot proiectul de hotărâre care** care este votat cu 12 voturi pentru(**Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca) devenind astfel Hotârârea nr.9.**

**7.PROIECT DE HOTĂRÂRE PRIVIND APROBAREA ACTULUI ADIȚIONAL NR.1LA ACORDUL DOCUMENT DE POZIȚIE PRIVIND MODUL DE IMPLEMENTARE A PROIECTULUI “SISTEM INTEGRAT DE GESTIONARE A DEȘEURILOR JUDEȚUL ARAD".**

**INIŢIATOR, PRIMAR DEMA FLORIN LIVIU**

**D-nul președinte supune la vot proiectul de hotărâre care** care este votat cu 12 voturi pentru(**Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca)devenind astfel Hotârârea nr.10.**

**8.PROIECT DE HOTĂRÂRE PRIVIND DELEGAREA GESTIUNII SERVICIULUI PUBLIC DE SALUBRIZARE, RESPECTIV COLECTAREA SEPARATĂ ŞI TRANSPORTUL SEPARAT AL DEŞEURILOR MUNICIPALE ŞI AL DEŞEURILOR SIMILARE, PROVENITE DIN ACTIVITĂŢI COMERCIALE DIN INDUSTRIE ŞI INSTITUŢII, INCLUSIV FRACŢII COLECTATE SEPARAT, FĂRĂ A ADUCE ATINGERE FLUXULUI DE DEŞEURI DE ECHIPAMENTE ELECTRICE ŞI ELECTRONICE, BATERII ŞI ACUMULATORI, DIN JUDEŢUL ARAD, - ZONA 2.**

**INIŢIATOR, PRIMAR DEMA FLORIN LIVIU**

**D-nul președinte supune la vot proiectul de hotărâre care** care este votat cu 12 voturi pentru(**Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca)devenind astfel Hotârârea nr.11.**

**9.DIVERSE.**

**INIŢIATOR, PRIMAR DEMA FLORIN LIVIU**

**D–nul Bodnariu: Referitor la afirmația d-nului Ciobotă, privind documentația foarte stufoasă care a fost transmisă și pentru ședința de astăzi, pentru a evita risipa de hârtie, aș avea o propunere. Atunci când este vorba despre o documentație stufoasă pentru ședința de consiliu, să fie transmisă pe e-mail.**

**D-nul Ciobotă. Nu toți avem adresă de e-mail.**

**D-nul Bodnariu: Propun ca o dată la 3 luni directorul Școlii Gimnaziale Șimand să prezinte Consiliului local Șimand un raport.**

**D-nul Bogdan: Eu propun ca întâlnirea cu Directorul şcolii să o avem noi, consilierii locali, la şcoală, nu în primărie, fiindcă acolo se văd adevăratele probleme iar legat de şcoală, domnule primar, am și eu o solicitare. Vă rog să trimiteți la şcoli, muncitorii de la atelierul Primăriei pentru a repara anumite lucruri care se pot face de către ei, fără să fim nevoiţi să apelăm la alţii.**

**D-nul Primar: De fiecare dată am răspuns solicitărilor directorului Școlii. Eu și d-nul viceprimar o dată la 2 săptămâni mergem în fiecare sală de clasă să vedem ce este de reparat.**

**D-nul Neamți: Solicit să se monteze cât mai urgent ambiente la centralele de la școli.**

**Pocioian: Propun să se renoveze beciul de la Primărie și să fie amenajată o sală de ședințe atât pentru Consiliul local cât și pentru Primărie.**

**D-nul Pocioian: Domnule primar, sunt reclamații că în Satu-Nou nu există coș pentru peturi.**

**D-nul primar: O să aducem.**

**D-nul Pocioian: Dacă cetățenii sunt lăsați să taie lemne de foc în pădurice, aceștia să facă și curat în urma lor.**

**D-nul Para: Este ilegal să tai lemne acolo.**

Epuizându-se punctele de pe ordinea de zi, şedinţa este declarată închisă, drept pentru care am încheiat prezentul proces-verbal.

 Preşedinte de şedinţă, vizat legalitatea,

 Fruja Gheorghe secretar Brîndaş Lavinia